钦定古今图书集成/明伦汇编/官常典/第098卷 > 潭王梓
## 钦定古今图书集成/明伦汇编/官常典/第098卷 > 潭王梓

按《明外史》本传：“潭王梓，太祖第八子。母达定妃，洪武
三年封，十八年就藩长沙。梓英敏好学，善属文，尝召
府中儒臣设醴赋诗，亲品其高下，赉以金币。妃于氏，
都督显女也。显子琥，初为宁夏指挥，胡惟庸遣封绩
致书哈剌章琥实传致之。二十三年，事露，显与琥俱
坐诛，梓不自安。帝遣使慰谕，且召入见。梓大惧，即与”
妃自焚死。无子，除其封。